**Bátaszék Város Önkormányzata Képviselő-testületének .../.... (...) önkormányzati rendelete**

**a helyi építési szabályzatról szóló 13/2020 (VII.14.) önkormányzati rendelet módosításáról**

Bátaszék Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1.) pontjában, valamint az épített környezet alakításáról és védelméről szóló 1997. évi LXXVIII. törvény 6. § (1) bekezdésében és a 13. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 11. mellékletében biztosított véleményezési jogkörében eljáró államigazgatási szervek és Bátaszék Város Önkormányzata Képviselő-testületének a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól szóló 13/2022.(IX.1.) önkormányzati rendeletben felsorolt partnerek véleményének kikérésével a következőket rendeli el

**1. §**

(1) A helyi építési szabályzatról szóló 13/2020 (VII.14.) önkormányzati rendelet 4. § (2) bekezdése a következő c) ponttal egészül ki:

*(Régészeti lelőhelyek védelmére vonatkozó előírások)*

„*c)* Minden olyan esetben, amikor régészeti lelet, vagy annak tűnő tárgy, régészeti emlék vagy régészeti jelenség kerül elő, a területileg illetékes jegyzőt értesíteni kell, aki haladéktalanul tájékoztatja az örökségvédelmi hatóságot, a további intézkedésig a munkálatokat fel kell függeszteni, a terület őrzéséről a megtaláló köteles gondoskodni.”

(2) A helyi építési szabályzatról szóló 13/2020 (VII.14.) önkormányzati rendelet 4. §-a a következő (3) bekezdéssel egészül ki:

„(3) A régészeti örökséget és a műemléki értéket érintő kérdésekben a központi közhiteles örökségvédelmi nyilvántartásban és a rendezési tervhez készített örökségvédelmi hatástanulmányban foglaltak együttesen irányadók.”

**2. §**

A helyi építési szabályzatról szóló 13/2020 (VII.14.) önkormányzati rendelet 11. §-a a következő (14) és (15) bekezdéssel egészül ki:

„(14) Építési telkek megközelíthetősége a Toldi utcában, a Cigány-árokkal szomszédos telkek esetén A V-1 övezetbe sorolt Cigány-árok felett a hatályos jogszabályoknak megfelelően megépített híd a közterület gépjármű-közlekedésre alkalmas részének minősül.

(15) Bátaszék város közigazgatási területe honvédelmi és katonai célú területek védőterületét képezi. A védőterületen belül:

*a)* 20 MW teljesítmény feletti naperőmű létesítmény, építmény és ahhoz köthető infrastruktúra létesítése, bővítése,

*b)* 10 000 m2-t meghaladó létesítmények, építmények építése, bővítése,

*c)* 10 MW-nál nagyobb teljesítményű erőművek építése, ipari parkok területének kijelölése,

*d)* meglévő terepszíntől mérten 35 méternél magasabb építmények építése esetén a honvédelmi érdekeket vizsgálni kell.”

**3. §**

(1) A helyi építési szabályzatról szóló 13/2020 (VII.14.) önkormányzati rendelet 14. § (2) bekezdés b) pontja helyébe a következő rendelkezés lép:

*(Az* ***„Lke-1”*** *jelű építési övezetben)*

„*b)* a kialakítható legkisebb telekterület 800 m2, a Cigány-árok telekhatár-rendezésével összefüggő telekalakítási eljárásokban 800 m2-nél kisebb telek is alakítható,”

(2) A helyi építési szabályzatról szóló 13/2020 (VII.14.) önkormányzati rendelet 14. § (3) bekezdés b) pontja helyébe a következő rendelkezés lép:

*(Az* ***„Lke-2”*** *jelű építési övezetben)*

„*b)* a kialakítható legkisebb telekterület 540 m2, de a Cigány-árok Toldi utca szakaszának nyugati oldalán, a 716/98 hrsz.-ú ingatlan telekmegosztásával összefüggő telekalakítási eljárásokban 540 m2-nél kisebb telek is alakítható,”

(3) A helyi építési szabályzatról szóló 13/2020 (VII.14.) önkormányzati rendelet 14. § (7) bekezdés b) pontja helyébe a következő rendelkezés lép:

*(Az* ***„Lke-6”*** *jelű építési övezetben)*

„*b)* a kialakítható legkisebb telekterület 540 m2, a Cigány-árok telekhatár-rendezésével összefüggő telekalakítási eljárásokban 540 m2-nél kisebb telek is alakítható,”

**4. §**

A helyi építési szabályzatról szóló 13/2020 (VII.14.) önkormányzati rendelet 22. §-a a következő (8) bekezdéssel egészül ki:

„(8) A **Kö** jelű övezetbe a Bonyhádi út északi oldalán haladó közműsáv tartozik. Az itt haladó közművezetékek biztonsági övezetére a szomszédos gazdasági terület beépítésekor figyelemmel kell lenni.”

**5. §**

(1) A helyi építési szabályzatról szóló 13/2020 (VII.14.) önkormányzati rendelet 2. melléklete helyébe az 1. melléklet lép.

(2) A helyi építési szabályzatról szóló 13/2020 (VII.14.) önkormányzati rendelet 10. melléklete helyébe a 2. melléklet lép.

**6. §**

Hatályát veszti a helyi építési szabályzatról szóló 13/2020 (VII.14.) önkormányzati rendelet 14. § (4) bekezdése.

**7. §**

Ez a rendelet a kihirdetését követő harmadik napon lép hatályba.

*1. melléklet az .../... . (... . ... .) önkormányzati rendelethez*

„*2. melléklet a 13/2020. (VII. 14.) önkormányzati rendelethez*

(A melléklet szövegét a(z) Bátaszék HÉSZ 2\_melléklet SZ-2 egységes 2022\_11\_22\_vél.pdf elnevezésű fájl tartalmazza.)”

*2. melléklet az .../... . (... . ... .) önkormányzati rendelethez*

„*10. melléklet a 13/2020. (VII. 14.) önkormányzati rendelethez*

**ELŐVÁSÁRLÁSI JOGGAL ÉRINTETT INGATLANOK**

Bátaszék Város Önkormányzatát elővásárlási jog illeti meg az alábbi ingatlanok esetében a megjelölt településrendezési cél megvalósítása érdekében:

1. kertvárosias lakóterület bővítése céljára: 0108/1-4, 0109/11, 1967-1971 hrsz.

2. a tornacsarnok bővítése céljára: 642-644 hrsz.

3. strand és közkert kialakítása céljára: 0109/21 hrsz.

4. ligetes rendezvénytér kialakítása céljára: 0409/6 hrsz.

5. horgásztó és rekreációs terület kialakítása céljára: 0219/1, 0219/3 hrsz.”